
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35


U I M E  R E P U B L I K E  H R V A T S K E 

R J E Š E NJ E

Trgovački sud u Zadru, OIB: 39670464653, po sutkinji Tini Grgas, na prijedlog sudskog savjetnika Krešimira Torbarine, povodom zahtjeva Financijske agencije, Regionalnog centra Splita, Podružnice Zadar, Ivana Danila 4, Zadar od 10. studenog 2016. za provedbu skraćenoga stečajnog postupka nad dužnikom LUNA & CO d.o.o., Zadar, Obala kneza Trpimira 36, OIB: 89661501626, 14. veljače 2017. 

r i j e š i o  j e

I. Obustavlja se skraćeni stečajni postupak nad dužnikom LUNA & CO d.o.o., Zadar, Obala kneza Trpimira 36, OIB: 89661501626.

II. Po pravomoćnosti ovog rješenja, sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 


Obrazloženje

Postupajući po zahtjevu Financijske agencije, Regionalnog centra Split, Podružnice Zadar od 10. studenog 2016. za provedbu skraćenoga stečajnog postupka nad uvodno označenim dužnikom, oglasom ovog suda od 13. prosinca 2016. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 

U propisanom roku osoba ovlaštena za zastupanje dužnika po zakonu je podnijela ovom sudu javnobilježnički ovjerovljen prokazni popis imovine uz zemljišnoknjižne izvatke iz kojih proizlazi da je dužnik vlasnik nekretnine oznake čest. zem. 4042 upisane u zk. ul. 2764 k.o. Ražanac te nekretnine oznake čest. zem. 12752 upisane u zk. ul. 9210 k.o. Vir. 

Odredbom čl. 433. SZ-a je propisano da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe čl. 431. istog, da će sud obustaviti skraćeni stečajni postupak. 

S obzirom da je osoba ovlaštena za zastupanje dužnika po zakonu podnijela ovom sudu javnobilježnički ovjerovljen prokazni popis imovine uz odgovarajuće isprave kojima je učinila vjerojatnim postojanje imovine dužnika, to u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja.  


U Zadru 14. veljače 2017.



Sudski savjetnik								                   Sutkinja
Krešimir Torbarina, v.r.						                   Tina Grgas, v.r.
                                                                    

Za točnost otpravka – ovlaštena službenica
Merlina Klišmanić 



UPUTA O PRAVNOM LIJEKU:
Protiv ovoga rješenja može se izjaviti žalba u roku od 8 dana od dostave pisanog otpravka istog, putem ovog suda u tri istovjetna primjerka (čl. 12. i čl. 19. SZ-a). O žalbi odlučuje Visoki trgovački sud Republike Hrvatske u Zagrebu. 









































DN-a:
· FINA, RC Split, Podružnica Zadar 
· Stečajnom dužniku 
· svima putem e-Oglasne ploče suda 
· U spis







